سرخ پرچم (استعارہ)

سرخ پرچم   یا جسے عمومًا انگریزی میں ریڈ فلیگ کہتے ہیں، دو لفظوں کا ایسا مجموعہ ہے جس کا استعمال مختلف شعبوں میں ہوتا ہے، جیسے کہ نفسیات، تعلقات، کاروبار اور صحت۔ یہ ایک علامت یا اشارہ ہوتا ہے جو کسی خطرے، مسئلے یا ناگوار صورت حال کی نشان دہی کرتا ہے۔

 تعلقات 
تعلقات میں اس اصطلاح کا مطلب ہے وہ علامات جو یہ ظاہر کرتی ہیں کہ ایک رشتہ صحت مند نہیں ہے۔ یہ علامات اکثر ابتدائی مراحل میں ہی ظاہر ہو جاتی ہیں، مگر انھیں نظر انداز کرنا یا ان کی اہمیت کم کرنا رشتے کو مزید پیچیدہ بنا سکتا ہے۔ مثال کے طور پر:

 غیر صحت مند تعلقات: اگر کوئی رشتے کا ساتھی مسلسل دوسرے کی تنقید کرتا ہے یا اس کی خود اعتمادی کو کم کرتا ہے، تو یہ ایک بڑا سرخ پرچم ہے۔

 پس منظر کی پردہ پوشی : اگر کوئی شخص اپنے ماضی کی باتوں یا تعلقات کے بارے میں بات کرنے سے کتراتا ہے، تو یہ ایک غیر صحت مند رویہ ہو سکتا ہے۔

 لوگوں اور حالات سے مطابقت رکھنے کے رجحان کی کمی: اگر کوئی شخص دوسرے کی ضروریات اور جذبات کی قدر نہیں کرتا، تو یہ بھی ایک اہم غور طلب اشارہ ہے۔

 صحت 
صحت کے شعبے میں بھی یہ اصطلاح بہت اہم ہیں۔ یہ علامات کا مجموعہ ہوتی ہیں جو یہ بتاتی ہیں کہ کسی فرد کی صحت میں کوئی سنجیدہ مسئلہ ہو سکتا ہے۔ مثال کے طور پر اگر درد کی شدت کسی اگر کسی شخص کو اچانک محسوس ہو، تو یہ کسی بڑی بیماری کا اشارہ ہو سکتا۔ کئی بیماریوں کی اپنی شروعاتی علامات ممکن ہیں جیسے کہ کیسر یا دل پر حملہ وغیرہ۔ ان کی روشنی میں فورًا کار روائی کی ضرورت ہے تاکہ مرض مہلک شکل اختیار نہ کر سکے۔

 کاروبار 
کاروباری دنیا میں "سرخ پرچم" وہ علامات ہوتی ہیں جو کسی کاروبار کی کامیابی کے لیے خطرہ ثابت ہو سکتی ہیں۔ یہ علامات ممکنہ نقصانات یا ناکامی کی طرف اشارہ کرتی ہیں۔ مثال کے طور پر:

 مالی مسائل: اگر کسی کمپنی کا مالی ریکارڈ مسلسل خراب ہو رہا ہے، تو یہ ایک واضح سرخ پرچم ہے۔

 گاہک کی ناپسندیدگی: اگر صارفین کی شکایات میں اضافہ ہو رہا ہے، تو یہ کمپنی کے لیے خطرہ بن سکتا ہے۔

 خدمت گزاروں کی کمی: اگر ملازمین کی تعداد کم ہو رہی ہے یا اعلیٰ عہدوں پر مستقل تبدیلیاں آ رہی ہیں، * تو یہ کاروباری صحت کے لیے خطرہ ہو سکتا ہے۔

 مزید دیکھیے 
 پیشن گوئی

 حوالہ جات 

زمرہ:ابلاغیات